**PRILOGA D/7**

**OSNUTEK POGODBE**

**Naročnik:**

**ELEKTRO GORENJSKA, podjetje za distribucijo električne energije, d.d., Ulica Mirka Vadnova 3A, 4000 Kranj, ki ga zastopa predsednik uprave dr. Ivan Šmon, MBA**

**identifikacija št. za DDV: SI 20389264**

**matična številka: 5175348000**

**(v nadaljevanju: naročnik)**

**in**

**Dobavitelj:**

**\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_\_**

**identifikacija št. za DDV: SI\_\_\_\_**

**matična številka: \_\_\_\_**

**(v nadaljevanju: dobavitelj)**

**sklepata**

**POGODBO št. NMV22-017**

**DOBAVA NN TALILNIH VLOŽKOV**

**UVODNA DOLOČBA**

**1. člen**

Naročnik je za dobavo NN talilnih vložkov izvedel javno naročilo, ki ga je dne \_\_\_ objavil na slovenskem portalu za javna naročila pod št. objave \_\_\_. Dobavitelj je bil kot najugodnejši ponudnik izbran na podlagi Odločitve o oddaji naročila, št. NMV22-017z dne \_\_\_\_, ki je pravnomočna \_\_\_\_\_\_\_.

**PREDMET POGODBE**

**2. člen**

Predmet te pogodbe je dobava NN talilnih vložkov, kot to izhaja iz dokumentacije v zvezi z oddajo javnega naročila, št. NMV22-017 z dne \_\_\_\_ (v nadaljevanju: dokumentacija JN), ponudbe dobavitelja št. \_\_\_\_\_\_\_\_ z dne \_\_\_\_\_\_\_\_\_, s ponudbenim predračunom in Specifikacijo zahtev naročnika. Ponudba dobavitelja je priloga te pogodbe.

Dobavitelj s podpisom pogodbe potrjuje in jamči, da je pridobil vse podatke, ki se nanašajo na predmet pogodbe, ki bi lahko vplivali na izvedbo predmeta naročila, na njegove pravice in obveznosti po te pogodbi ali vrednost pogodbe. Dobavitelj se izrecno odpoveduje vsem zahtevkom do naročnika, ki bi izvirale iz njegove morebitne ne seznanjenosti s pogoji po te pogodbi.

V izjemnih primerih (npr. nujne dobave zaradi havarije) ko dobavitelj naročniku ne bi mogel takoj zagotoviti NN talilnih vložkov, kot je navedeno v njegovi ponudbi, in po izrecni odobritvi naročnika, dobavitelj lahko dobavi NN talilne vložke drugačnih tehničnih lastnosti in/ali drugega proizvajalca. V takih primerih ima naročnik tudi pravico ravnati se po VI. odstavku tega člena.

V primeru naročnikovih potreb po drugačnih tehničnih lastnostih talilnih vložkov naročnik takšne NN talilne vložke naroči pri dobavitelju, pri čemer ima pravico, da se z dobaviteljem posebej dogovori o tehničnih specifikacijah in ceni. Prav tako ima naročnik pravico, da takšne NN talilne vložke naroči pri drugem dobavitelju, če mu ta nudi boljše prodajne pogoje in/ali ustrezne tehnične rešitve.

~~Naročnik ima pravico, da pogodbeno dobavo (določeno naročilo NN talilnih vložkov) naroči pri drugem dobavitelju v primeru, da mu dobavitelj v zahtevanem roku ne more zagotoviti dobave vnaprej naročene količine in kvalitete predmeta te pogodbe.~~ Naročnik ima pravico, da pogodbeno dobavo (določeno naročilo NN talilnih vložkov) naroči pri drugem dobavitelju v primeru, da mu dobavitelj, iz razlogov, ki so v njegovi sferi obvladovanja, v zahtevanem roku ne more zagotoviti dobave vnaprej naročene količine in kvalitete predmeta te pogodbe. V tem primeru je dobavitelj naročniku dolžan povrniti vse morebitne stroške in škodo, ki jo ima naročnik zaradi naročila dobave pri drugem dobavitelju.

**POGODBENA VREDNOST**

**3. člen**

Naročnik in dobavitelj sta sporazumna, da znaša pogodbena vrednost (brez DDV) \_\_\_\_ EUR.

Zaradi nepredvidenih dodatnih potreb odjemalcev, npr. potrebe občin, zasebnih investitorjev, se pogodbena vrednost lahko poveča za največ 20 %, odvisno od dejanskih potreb in finančnih sredstev naročnika.

Pogodbena cena na enoto je fiksna do izteka pogodbe in zajema vse stroške, ki jih ima dobavitelj z izvajanjem pogodbenih obveznosti v celotnem pogodbenem obdobju, opredeljenih v ponudbeni dokumentaciji in dokumentaciji JN. DDV se obračuna po veljavni zakonodaji.

Naročnik bo s sukcesivnim naročanjem določal konkretni obseg dobavljenih količin po te pogodbi glede na njegove dejanske potrebe. Naročnik ne prevzema nobene odgovornosti, če bodo realizirane količine manjše od navedenih količin v ponudbenem predračunu.

Vse stroške oziroma plačila, ki jih pogodbena cena iz prvega odstavka tega člena ne vključuje, vendar so – posredno ali neposredno – potrebni za izpolnitev obveznosti dobavitelja po te pogodbi, je dolžan plačati dobavitelj oziroma bremenijo izključno dobavitelja.

Dobavitelj ne more uveljaviti naknadnih stroškov ali podražitev za tiste dele predmeta pogodbe, ki morebiti v dokumentaciji JN niso bili ustrezno opredeljeni, pa bi jih, glede na predmet javnega naročila in na celotno dokumentacijo, dobavitelj kot strokovnjak na svojem področju, lahko predvidel.

**PLAČILNI POGOJI**

**4. člen**

Dobavitelj izstavi naročniku račun po vsakokratni uspešno opravljeni dobavi (podpis dobavnice). Dobavitelj mora na računu navesti številko posameznega naročila.

Naročnik je dolžan račun plačati v roku 30 dni od dneva izdaje računa. V primeru zamude pri plačilu ima dobavitelj pravico obračunati zakonske zamudne obresti za čas zamude.

Za vsa predčasna plačila naročnik obračuna 5 % kasaskonto po letni obrestni meri. Naročnik ima pravico, da brez obrazložitve odkloni predčasno plačilo. V primeru predčasnega plačila naročnik računa ne bo plačal prej, kot v roku 10 dni od prejema računa.

Če se naročnik ne bo v celoti strinjal z izstavljenim računom, ga mora v roku osmih dni po prejemu pisno in z obrazložitvijo v celoti zavrniti, dobavitelj pa je dolžan izstaviti nov račun z novim datumom. Nov plačilni rok prične teči z dnem, ko dobavitelj izda nov račun. Če dobavitelj v dogovorjenem roku ne prejme naročnikovega pisnega ugovora z navedbo razlogov za ugovor, se šteje, da je račun s tem dnem v celoti potrjen. Naročnik je v tem primeru dolžan plačati pogodbeno ceno za dobavljeno blago v roku, navedenem v II. odstavku tega člena.

**ROK IN KRAJ IZVEDBE**

**5. člen**

Dobavitelj bo moral talilne vložke dobavljati sukcesivno, v skladu s potrebami naročnika. Naročnik bo dobavitelju za vsako dobavo posebej izstavil pisno naročilo (naročilnico). Kraj dobave materiala je naročnikovo glavno skladišče v Kranju – razloženo. Dobavitelj je dolžan naročeno količino talilnih vložkov dobaviti naročniku v sedmih dneh od prejema posameznega naročila, šteto od prejema posameznega naročila.

Dobavitelj je v zamudi, če talilnih vložkov ne dobavi v dogovorjenem roku ali če dobavi drug predmet naročila (drug tip in/ali drug proizvajalec; razen v primerih iz III. in IV. odstavka 2. člena te pogodbe), kot to izhaja iz tabel tehničnih podatkov. V primeru, da dobavitelj zamudi z naročeno dobavo po vsakokratni naročilnici in s tem naročniku nastane škoda, jo je dobavitelj dolžan v celoti povrniti.

V primeru, da dobavitelj dvakrat ali večkrat zamudi z dobavo, je to lahko razlog za odpoved pogodbe.

Dobavitelj prevzema popolno odgovornost in riziko za dobave, dogovorjene s to pogodbo do dokončnega prevzema, ko riziko preide na naročnika. Če do dokončnega prevzema pride do izgube ali škode na blagu, ki predstavlja predmet pogodbe, mora dobavitelj popraviti tako izgubo ali škodo tako, da bo dobava, dogovorjena s to pogodbo, ustrezala pogodbenim določilom, razen v primeru, če do izgube ali škode pride po krivdi naročnika.

**PREIZKUŠANJE KAKOVOSTI**

**6. člen**

Če bo naročnik podvomil o ustreznosti kvalitete dobavljenih NN talilnih vložkov, bo le-te poslal na testiranje za v to pristojen neodvisen akreditiran laboratorij. V primeru, da le-ta ugotovi neustrezno kvaliteto materiala z zahtevanimi tehničnimi podatki, bo naročnik od dobavitelja zahteval povrnitev stroškov testiranja in vseh ostalih stroškov, ki so mu nastali zaradi morebitne vgradnje neustreznega materiala (odškodnino), dobava takšnega materiala pa je lahko tudi razlog za odpove pogodbe.

Če pa bo laboratorij ugotovil skladnost s tehničnimi zahtevami, vse stroške nosi naročnik.

**OBVEZNOSTI DOBAVITELJA**

**7. člen**

Dobavitelj se obvezuje, da:

* bo prevzete dobave izvajal v skladu z dokumentacijo JN, pravili stroke, veljavnimi predpisi in standardi ter z uporabo materialov zahtevane kvalitete,
* je odgovoren za kvalitetno in funkcionalno pravilnost prevzetih dobav, ki jih mora opraviti strokovno in ne sme povzročiti škode naročniku. Vsi stroški, ki bi nastali iz tega naslova, so stroški dobavitelja,
* bo pri izvedbi dobav po te pogodbi, pisno obveščal naročnika o vsem, kar bi lahko vplivalo na izvršitev pogodbe, in upošteval vse utemeljene zahteve naročnika oziroma njegovih pooblaščenih predstavnikov,
* bo dobavljena oprema nova, neuporabljena, in bo delovala brezhibno ter ne bo imela stvarnih in pravnih napak,
* bo storil vse, kar spada v obseg prevzeti obveznosti, da bi bili po te pogodbi dogovorjeni roki izpolnjeni,
* bo varoval poslovno tajnost naročnika, kakor tudi tajnost vseh ostalih informacij, če bo to naročnik posebej zahteval,
* bodo vsi delavci, ki bodo izvajali dela na podlagi te pogodbe, izpolnjevali vsakokratne morebitne zdravstvene ukrepe za zajezitev širjenja okužb nalezljivih bolezni.

V primeru, da naročnik v času garancijskega roka (11. člen pogodbe) ugotovi, da ima dobavljen talilni vložek pomanjkljivosti in nepravilnosti, je dobavitelj dolžan odpraviti napako in dobavo izvesti v vsem, tako kot je potrebno.

**OBVEZNOSTI NAROČNIKA**

**8. člen**

Naročnik se obvezuje, da bo:

* predal dobavitelju vse potrebne informacije za dobavo po te pogodbi,
* sodeloval z dobaviteljem po določilih te pogodbe,
* tekoče obveščal dobavitelja o vseh spremembah in novo nastalih situacijah, ki bi lahko vplivale na izvršitev pogodbenih obveznosti,
* enako zanesljivo, kot to zahteva od dobavitelja, tudi sam varoval poslovno tajnost dobavitelja in da bo v tajnosti obdržal tudi druge informacije in dokumente, če bo to dobavitelj posebej zahteval,
* o skriti napaki dobavitelja (pisno) obvestil nemudoma, ko je napako opazil, redno izvajal plačila v skladu s to pogodbo.

**PODIZVAJALCI**

**9. člen**

Dobavitelj pri izvedbi del, ki so predmet te pogodbe, lahko vključuje podizvajalce (kot so navedeni v »Prilogi – podizvajalec« te pogodbe).

Dobavitelj vedno in v vsakem primeru nosi polno odgovornost za celotni ponujeni obseg del, ki ga prevzame po pogodbi. Dobavitelj mora imeti poravnane vse zapadle obveznosti do svojih podizvajalcev.

Dobavitelj mora obveščati naročnika o vseh spremembah podatkov v zvezi s podizvajalci. Če po sklenitvi te pogodbe dobavitelj želi zamenjati podizvajalca ali v delo naknadno vključiti podizvajalca, mora dobavitelj naročniku v petih (5) dneh po spremembi predložiti:

* kontaktne podatke in zakonite zastopnike predlaganih podizvajalcev,
* izpolnjen ESPD obrazec teh podizvajalcev v skladu z 79. členom ZJN-3,
* zahtevo podizvajalca za neposredno plačilo, če podizvajalec to zahteva, in
* (če se podizvajalec zamenja in če je dobavitelj izpolnjevanje kakšnega pogoja v javnem naročilu dokazoval s tem podizvajalcem) dokazila, da novi podizvajalec izpolnjuje konkretni pogoj. Naročnik bo izpolnjevanje teh pogojev ugotavljal na dan predlagane spremembe.

Dobavitelj v zvezi s spremembo podizvajalca, navedeno v prejšnjem odstavku tega člena, naročniku predloži izpolnjeno »Prilogo – podizvajalec« z zahtevanimi dokumenti iz prejšnjega odstavka tega člena. S podpisom naročnika na tej prilogi se šteje, da naročnik soglaša z novim podizvajalcem. Podpisana »Priloga – podizvajalec« s strani obeh pogodbenih strank se šteje za aneks k tej pogodbi.

Naročnik ni dolžan preverjati, ali je dobavitelj predložil potrjene situacije vseh podizvajalcev oziroma razreševati sporov med dobaviteljem in podizvajalci v zvezi z upravičenostjo in zapadlostjo njihovih terjatev. Če se pojavi sum v izpolnjevanje obveznosti dobavitelja, ki mu jih nalagata ta pogodba in 94. člen ZJN-3, naročnik ravna v skladu s VII. odstavkom 94. člena ZJN-3.

Če podizvajalec ne zahteva neposrednega plačila, je dobavitelj dolžan najpozneje v 60 dneh od plačila končnega računa oziroma situacije, naročniku poslati svojo pisno izjavo in pisno izjavo vseh podizvajalcev, ki so sodelovali pri izvedbi te pogodbe, da so s strani glavnega dobavitelja prejeli plačilo za izvedena dela, neposredno povezana s to pogodbo.

Če naročnik ugotovi, da dela izvaja podizvajalec, ki ga izvajalec ni navedel v svoji ponudbi oziroma ni dogovorjen s to pogodbo oziroma izvajalec ni prijavil podizvajalca na način, kot je določen v tem členu, ima pravico odstopiti od te pogodbe. Naročnik si pridržuje pravico, da lahko na kraju, kjer se storitve izvajajo, kadarkoli preveri delavce kateregakoli od podizvajalcev, ki opravljajo dela. Vsi delavci so naročniku dolžni dati verodostojne podatke.

**GARANCIJSKI ROK ZA KVALITETO BLAGA IN ODPRAVA NAPAK**

**10. člen**

Garancijski rok za izdelek kot celoto je razviden iz specifikacije zahtev naročnika, in začne teči od dneva posamezne dobave (prevzema).

V času garancijskega roka je dobavitelj na svoje stroške takoj oz. v roku enega delovnega dne od obvestila naročnika dolžan začeti odpravljati pomanjkljivosti in nepravilnosti, ki bi se izkazale po dobavi talilnih vložkov ter jih odpravil najkasneje v roku petih delovnih dni od pisno podane reklamacije naročnika. Dobavitelj soglaša, da ima naročnik pravico, da nepravilnosti odstrani sam oziroma po tretjem usposobljenem dobavitelju, na račun pogodbenega dobavitelja, če dobavitelj ne bo pričel z odpravo pomanjkljivosti oziroma nepravilnosti v roku dveh delovnih dni oziroma v sporazumno določenem roku od obvestila o nepravilnosti.

Za čas obvestila o napaki se šteje čas, ko je sporočilo dospelo do dobavitelja na običajni način (telefon, faks, e-pošta), pod pogojem, da je bilo oddano s strani naročnika in vsebuje najmanj nujno potrebne podatke za identifikacijo napake.

Vsi transportni in drugi stroški v zvezi z odpravo napak v času garancijskega roka bremenijo dobavitelja.

**FINANČNO ZAVAROVANJE ZA DOBRO IZVEDBO POGODBENIH OBVEZNOSTI IN ODPRAVO NAPAK V GARANCIJSKEM ROKU**

**11. člen**

Dobavitelj mora ob podpisu pogodbe izročiti finančno zavarovanje za dobro izvedbo pogodbenih del in odpravo napak v garancijskem roku, v skladu z 13. točko dokumentacije JN v višini 5 % pogodbene vrednosti brez DDV (prvi odstavek 3. člena pogodbe). Veljavnost zavarovanja mora biti še najmanj dva meseca po poteku garancijskega roka za zadnjo dobavo talilnih vložkov.

Naročnik ima pravico zavarovanje unovčiti v višini njegove vrednosti, če dobavitelj:

i. ne bo pričel izvajati svojih pogodbenih obveznosti v skladu z določili pogodbe,

ii. ne bo izpolnil svojih pogodbenih obveznosti v skladu z določili pogodbe,

iii. ne bo pravočasno izpolnil svojih pogodbenih obveznosti v skladu z določili pogodbe,

iv. ne bo pravilno izpolnil svojih pogodbenih obveznosti v skladu z določili pogodbe,

v. preneha izpolnjevati svoje pogodbene obveznosti v skladu z določili pogodbe.

Naročnik lahko finančno zavarovanje uveljavi, ne da bi o tem predhodno na to opozoril dobavitelja, mora ga pa o unovčitvi pisno obvestiti najkasneje tri dni po dnevu, ko ga je predložil v izplačilo.

**POGODBENA KAZEN**

**12. člen**

Če dobavitelj po svoji krivdi zamudi z izvajanjem pogodbenih obveznosti, je dolžan za vsak zamujeni koledarski dan plačati naročniku kazen v višini 0,5 % pogodbene vrednosti brez DDV, do največ 10 % pogodbene vrednosti brez DDV.

Če dobavitelj naročenih dobav sploh ne opravi in naročnik odpove pogodbo, ima naročnik pravico obračunati pogodbeno kazen v višini 10 % pogodbene vrednosti brez DDV.

Pogodbeni stranki soglašata, da je naročnik, če je sprejel izpolnitev obveznosti, ki je bila izvedena z zamudo, s tem hkrati tudi sporočil dobavitelju, da si pridržuje pravico do pogodbene kazni.

Če škoda, ki jo utrpi naročnik, presega znesek pogodbene kazni, lahko naročnik zahteva od dobavitelja še razliko do popolne odškodnine.

**PREDSTAVNIKI POGODBENIH STRANK**

**13. člen**

Izvajalec naročila na strani naročnika je \_\_\_\_ (tel. \_\_\_\_\_, e-pošta: \_\_\_\_\_\_\_\_\_\_) in zastopa naročnika v vseh vprašanjih, ki se nanašajo na obveznosti po te pogodbi, sodeluje z dobaviteljem ves čas trajanja pogodbe in mu nudi vse potrebne podatke za uspešno izvedbo del po te pogodbi.

Izvajalec naročila na strani dobavitelja je \_\_\_\_ (tel. \_\_\_\_\_, e-pošta: \_\_\_\_\_\_\_\_\_\_) in je pooblaščena, da zastopa dobavitelja v vseh vprašanjih, ki se nanašajo na obveznosti po te pogodbi ter je ves čas trajanja pogodbe dolžan neposredno sodelovati z naročnikovimi predstavniki.

Predstavnika pogodbenih strank nimata pravice samostojno spreminjati pogodbenih določil.

Vsako spremembo oseb, ki skrbijo za izvajanje pogodbenih obveznosti, morata stranki pisno sporočiti nasprotni stranki v treh dneh po nastali spremembi.

Do prejema obvestila iz prejšnjega odstavka, se vsa sporočila, zahteve in reklamacije, posredovane s strani naročnika na zgornje kontaktne podatke dobavitelja, štejejo za veljavno prejeta s strani dobavitelja.

**VIŠJA SILA**

**14. člen**

Pogodbeni stranki sta prosti odgovornosti za škodo, ki je nastala zaradi neizpolnitve ali zamude pri izpolnjevanju pogodbenih obveznosti, če so po sklenitvi pogodbe nastopile okoliščine, ki jih stranki pogodbe nista mogli preprečiti, niti jih odpraviti oz. se jim izogniti (višja sila).

Stranka, na kateri strani je višja sila nastala, mora nasprotno stranko nemudoma obvestiti o nastanku le-te. Če tega ne stori, se na obstoj višje sile ne more sklicevati.

Prizadeta pogodbena stranka je dolžna ugoditi nasprotni stranki ter ji na njeno zahtevo nuditi vse potrebne dokaze o obstoju višje sile, obsegu le-te in o njenih posledicah. Roki iz pogodbe se podaljšajo za čas trajanja višje sile.

Pogodbeni stranki priznavata izbruh vojaškega konflikta in/ali kakršnih koli dogodkov v zvezi z njim med Ukrajino in Rusijo, ki vpliva ali bo verjetno vplival na običajne poslovne dejavnosti in/ali izvrševanje pogodbe. Pogodbeni stranki se strinjata, da je na podlagi predhodnega soglasja druge pogodbene stranke, pogodbena stranka upravičena do podaljšanja rokov ali kakršne koli druge razumne potrebne prilagoditve pogodbe, s ciljem odprave posledic, ki so neposredno ali posredno povzročene zaradi omenjenega konflikta.

**POSLOVNA SKRIVNOST IN VAROVANJE OSEBNIH PODATKOV**

**15. člen**

Stranki te pogodbe se zavezujeta, da bosta kot poslovno skrivnost varovali vse podatke druge stranke, s katerimi se bosta seznanili pri izvajanju te pogodbe. K varovanju poslovne skrivnosti so zavezani vsi zaposleni pri strankah, kot tudi tretje osebe, ki kakor koli sodelujejo pri realizaciji te pogodbe.

Skladno z zakonom, ki ureja področje varovanja osebnih podatkov, stranki soglašata, da morebitnih osebnih podatkov ne bosta uporabljali v nasprotju z določili tega zakona. Stranki bosta tudi

zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, v smislu določil navedenega zakona.

Dobavitelj in vsi njegovi morebitni podizvajalci so se dolžni seznaniti in se ravnati po internih predpisih naročnika glede varovanja in zaščite podatkov, če je to potrebno. Naročnik je dolžan dobavitelja obvestiti o spremembi, dopolnitvi oziroma razveljavitvi svojih internih predpisov glede varovanja in zaščite podatkov, dobavitelj pa svoje podizvajalce. Naročnik bo morebitne spremembe svojih internih aktov s tega področja sporočal z obvestilom preko svoje spletne strani.

Za podizvajalca veljajo enake obveznosti glede varstva podatkov kot za dobavitelja. ~~V primeru, da podizvajalec ne izpolni obveznosti varovanja osebnih podatkov, je dobavitelj odgovoren naročniku za škodo, ki mu zaradi tega nastane.~~

**PROTIKORUPCIJSKA KLAVZULA**

**16. člen**

Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe, kdo v imenu ali na račun dobavitelja predstavniku ali posredniku naročnika(ov), obljubil, ponudil ali dal kakšno nedovoljeno korist za pridobitev posla po te pogodbi ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo naročniku(om) povzročena škoda ali pa je ali bo omogočena pridobitev nedovoljene koristi predstavniku ali posredniku naročnika(ov) in/ali dobavitelju ali njegovemu predstavniku, zastopniku ali posredniku.

**IZJAVA O LASTNIŠTVU**

**17. člen**

Dobavitelj se obvezuje, da bo kadarkoli v času veljavnosti te pogodbe oziroma kadarkoli v času izvajanja te pogodbe, v roku osmih dni od prejema poziva naročniku posredoval podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe,

ki jih je naročnik, v skladu z določili VI. odstavka 14. člena Zakona o integriteti in preprečevanju korupcije (Ur. l. RS, št. 69/2011-UPB2), dolžan predložiti Komisiji za preprečevanje korupcije, v kolikor le ta to zahteva.

Tako izjavo mora naročniku predložiti tudi vsak gospodarski subjekt, ki sodeluje z dobaviteljem

v tem naročilu (npr. podizvajalec, subjekt, katerega zmogljivost uporablja), o čemer mora dobavitelj seznaniti vsak tak gospodarski subjekt.

RAZVEZNI POGOJ

18. člen

Ta pogodba je sklenjena pod razveznim pogojem, ki se uresniči v primeru, če bo naročnik seznanjen, da je sodišče s pravnomočno odločitvijo ugotovilo kršitev obveznosti iz II. odstavka 3. člena ZJN-3 s strani dobavitelja ali njegovega podizvajalca ali če je naročnik seznanjen, da je pristojni državni organ pri pogodbenemu dobavitelju ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek. Razvezni pogoj učinkuje skladno s 67. členom ZJN-3.

**REŠEVANJE SPOROV IN ODSTOP OD POGODBE**

**19. člen**

Vse morebitne spore, nastale na osnovi te pogodbe, rešujeta pogodbeni stranki sporazumno in v duhu dobrih poslovnih običajev. V primeru, da sporazum ni mogoč, spor rešuje pristojno sodišče po sedežu naročnika Elektro Gorenjska, d.d.

Pri tolmačenju določil te pogodbe in reševanju morebitnih sporov se uporablja slovensko pravo, predvsem Obligacijski zakonik, poleg tega sporazuma in zakonodaje pa se upošteva še:

* dokumentacijo v zvezi z oddajo javnega naročila št. NMV22-017 z dne \_\_\_\_\_,
* ustrezni del ponudbene dokumentacije št. \_\_\_\_ z dne \_\_\_,
* odločitev o oddaji javnega naročila z dne \_\_\_\_,
* drugo dokumentacijo v zvezi s to pogodbo.

Naročnik ima pravico, da od pogodbe predčasno odstopi brez odpovednega roka:

* če dobavitelj svojih obveznosti ne opravlja skladno s pogodbo, zaradi česar je prejel že najmanj dve opozorili,
* če zamuja z izvedbo ali napake pri izvedbi onemogočajo namen posla, naročnik pa mu je že dal dodatni izpolnitveni rok. Naročnik lahko takoj po preteku tega roka odstopi od pogodbe in zahteva od dobavitelja povračilo morebitnih stroškov in nastale škode,
* če je v te pogodbi tako določeno,
* če vrednost naročil doseže pogodbeno vrednost, oziroma, v primeru sklenjenega aneksa, vključno z 20 % preseganjem,
* če se je proti dobavitelju začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe (razen prostovoljne likvidacije zaradi združevanja ali prestrukturiranja), če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami,
* če nima več zagotovljenih sredstev za naročene pogodbene storitve.

Pogodbeni stranki lahko kadarkoli odpovesta to pogodbo s 30 dnevnim odpovednim rokom, ki prične teči naslednji dan po prejemu pisnega obvestila o odpovedi, ki mora biti drugi stranki te pogodbe vročen s priporočeno poštno pošiljko. Pogodbeni stranki se lahko sporazumeta za daljši ali krajši odpovedni rok.

Dobavitelj v zgoraj navedenih primerih iz prejšnjega in tega člena ni upravičen od naročnika zahtevati kakršne koli povrnitve škode ali vračila kakršnih koli drugih stroškov v zvezi s tem, je pa upravičen do plačila vseh dobav, opravljenih do trenutka predčasnega prenehanja pogodbe.

**PRILOGE IN SESTAVNI DELI POGODBE**

**20. člen**

Priloge k te pogodbi so:

* ponudba št. \_\_\_\_\_\_\_\_\_\_\_\_ z dne \_\_\_\_\_\_\_\_\_\_,
* ponudbeni predračun z dne \_\_\_\_\_\_\_,
* »Priloga – podizvajalec«.

Sestavni deli te pogodbe so tudi:

* Dokumentacija v zvezi z oddajo javnega naročila, št. NMV22-017 z dne \_\_\_\_\_\_\_\_\_,
* ponudbena dokumentacija ponudnika – dobavitelja, št. \_\_\_\_\_\_\_\_\_\_\_ z dne \_\_\_\_\_\_\_,
* Specifikacija zahtev naročnika.

Priloge in sestavni deli so enako zavezujoči kot pogodba.

**KONČNE DOLOČBE**

**21. člen**

Pogodba postane veljavna z dnem obojestranskega podpisa obeh pogodbenih strank. V primeru, da dobavitelj v zahtevanem roku, kot izhaja iz poziva naročnika na predložitev, ne predloži garancije za dobro izvedbo pogodbenih obveznosti, in/ali izpolnjene in podpisane izjave v skladu s VI. odstavkom 14. člena Zakona o integriteti in preprečevanju korupcije (ZIntPK) (velja za vse skupne ponudnike in podizvajalce), pogodba preneha veljati.

Pogodba se bo uporabljala od 28. 1. 2023, za obdobje treh let oziroma do realizacije vseh naročil, ki so bila v skladu s to pogodbo dana dobavitelju do poteka triletnega obdobja.

Pogodba je napisana v dveh (2) enakih izvodih, od katerih prejme vsaka stranka en (1) izvod.

\_\_\_\_\_\_\_\_, dne \_\_\_\_\_\_\_\_\_\_\_\_\_ Kranj, dne \_\_\_\_\_\_\_\_\_\_\_\_

Izvajalec: Naročnik:

\_\_\_\_\_\_\_\_\_ ELEKTRO GORENJSKA, d.d.

\_\_\_\_\_\_\_\_\_ Predsednik uprave:

\_\_\_\_\_\_\_\_\_ dr. Ivan Šmon, MBA